CELEX: 32006R0430
Language: ro
Date: 2006-03-15 00:00:00
Title: Regulamentul (CE) nr. 430/2006 al Comisiei din 15 martie 2006 de autorizare a operațiunilor de control al conformității cu standardele de comercializare aplicabile fructelor și legumelor proaspete, efectuate în Senegal înaintea importului în Comunitate

Anunţ juridic important

|

32006R0430

Official Journal L 079 , 16/03/2006 P. 0007 - 0008

		20060315Regulamentul (CE) nr. 430/2006 al Comisieidin 15 martie 2006de autorizare a operațiunilor de control al conformității cu standardele de comercializare aplicabile fructelor și legumelor proaspete, efectuate în Senegal înaintea importului în ComunitateCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a piețelor în sectorul fructelor și legumelor [1], în special articolul 10,întrucât:(1) Articolul 7 din Regulamentul (CE) nr. 1148/2001 al Comisiei din 12 iunie 2001 privind controalele de conformitate cu standardele de comercializare aplicabile în sectorul fructelor și legumelor proaspete [2] definește condițiile pentru autorizarea operațiunilor de control al conformității efectuate înaintea importului în Comunitate de către țările terțe care solicită acest lucru.(2) Autoritățile senegaleze au transmis Comisiei o cerere de autorizare a operațiunilor de control efectuate sub responsabilitatea direcției pentru protecția plantelor din cadrul Ministerului Agriculturii și Hidraulicii. Această cerere indică faptul că direcția menționată anterior dispune de personalul, materialele și instalațiile necesare realizării controalelor, că aceasta utilizează metode echivalente cu cele menționate la articolul 9 din Regulamentul (CE) nr. 1148/2001 și că fructele și legumele proaspete exportate din Senegal în Comunitate trebuie să respecte standardele comunitare de comercializare.(3) Datele de care dispun serviciile Comisiei, transmise de statele membre, indică faptul că, pentru perioada 2001-2005, importurile de fructe și legume proaspete din Senegal prezintă o frecvență foarte scăzută de neconformitate cu standardele de comercializare.(4) Prin urmare, ar trebui autorizate operațiunile de control al conformității efectuate de Senegal cu efect de la data punerii în aplicare a procedurii de cooperare administrativă, prevăzută la articolul 7 alineatul (8) din Regulamentul (CE) nr. 1148/2001.(5) Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,ADOPTĂ PREZENTUL REGULAMENT:Articolul 1Operațiunile de control al conformității, efectuate de Senegal, cu standardele de comercializare aplicabile fructelor și legumelor proaspete înaintea importului în Comunitate sunt autorizate în conformitate cu condițiile prevăzute la articolul 7 din Regulamentul (CE) nr. 1148/2001.Articolul 2Coordonatele corespondentului oficial și ale serviciului de control din Senegal, menționate la articolul 7 alineatul (2) paragraful al doilea din Regulamentul (CE) nr. 1148/2001, sunt indicate în anexa la prezentul regulament.Articolul 3Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Se aplică începând cu data publicării în Jurnalul Oficial al Uniunii Europene, seria C, a avizului menționat la articolul 7 alineatul (8) din Regulamentul (CE) nr. 1148/2001 privind realizarea cooperării administrative între Comunitate și Senegal.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 15 martie 2006.Pentru ComisieMariann Fischer BoelMembru al Comisiei[1] JO L 297, 21.11.1996, p. 1. Regulament, astfel cum a fost modificat ultima dată prin Regulamentul (CE) nr. 47/2003 al Comisiei (JO L 7, 11.1.2003, p. 64).[2] JO L 156, 13.6.2001, p. 9. Regulament, astfel cum a fost modificat ultima dată prin Regulamentul (CE) nr. 408/2003 (JO L 62, 6.3.2003, p. 8).--------------------------------------------------20060315ANEXĂCorespondentul oficial în sensul articolului 7 alineatul (2) din Regulamentul (CE) nr. 1148/2001:Ministère de l'Agriculture et de l'HydrauliqueDirection de la protection des végétauxBP 20054 Thiaroye Dakar SenegalTel.: (221) 834 03 97Fax: (221) 834 28 54/834 42 90E-mail: almhanne@hotmail.comalmhanne@yahoo.frServiciul de control în sensul articolului 7 alineatul (2) din Regulamentul (CE) nr. 1148/2001:Ministère de l'Agriculture et de l'HydrauliqueDirection de la protection des végétauxBureau qualité de la Division Législation et Contrôle phytosanitaireTel.: (221) 834 03 97Fax: (221) 834 28 54E-mail: dpv1@sentoo.snalmhanne@yahoo.fr--------------------------------------------------